Orohatplána Boazoorohagaide

Plánaáigodat –

Orohatstivrra mearrádus [dáton]

(Vuođuštuvvon Tromssa fykkamánni 2016/2019 veršuvdnii)

Dákko sáhttá govva/kárta biddjojuvvot

Sisdoallu

[1. Dábálaš oassi – álggahus 4](#_Toc89435090)

[1.1 Boazodoalu riektevuođđu 4](#_Toc89435091)

[1.2 Boazodoallu ja bággolonisteapmi 5](#_Toc89435092)

[1.3 Boazodoallu ja luondduvalljodatláhka 6](#_Toc89435093)

[1.4 Plána- ja huksenláhka ja boazodoallu 6](#_Toc89435094)

[1.5 Boazodoallu ja váikkuhusčielggadeamit 6](#_Toc89435095)

[1.6 Bohcco dárbbut ja eanansisabahkkemat 7](#_Toc89435096)

[1.7 Boazodoallu ja dálkkádatrievdamat 8](#_Toc89435097)

[1.8 Boazodoallu – norgga luonddu, sámi giela ja kultuvrra deaŧalaš hálddašeaddji 9](#_Toc89435098)

[1.9 Gulahallan ja mieldeváikkuheapmi 9](#_Toc89435099)

[2. Boazoorohagaid válddaheapmi 12](#_Toc89435100)

[2.1 Hálddahuslaš dilálašvuođat ja ortnet 12](#_Toc89435101)

[2.1.1 Sajádat, guohtunáiggit jd. 12](#_Toc89435102)

[2.1.2 Orohaga hálddašeapmi. 12](#_Toc89435103)

[2.1.3 Orohaga organiseren 12](#_Toc89435104)

[2.1.4 Eanemus barggut orohagas 13](#_Toc89435105)

[2.2 Gárddit, áiddit, barttat ja rusttegat 13](#_Toc89435106)

[2.2.1 Mearkun- rátkka- ja njuovvangárddit 13](#_Toc89435107)

[2.2.2 Áiddit 13](#_Toc89435108)

[2.2.3 **Guođoheddjiid barttat** 13](#_Toc89435109)

[2.2.4 Plánejuvvon gárddit, áiddit, barttat ja rusttgat 13](#_Toc89435110)

[2.3 Orohaga guohtun- ja doaimmahandilálašvuođat 13](#_Toc89435111)

[2.3.1 Giđđadálve-/giđđaguohtuneatnamat 14](#_Toc89435112)

[2.3.2 Guotteteatnamat 14](#_Toc89435113)

[2.3.3 Geasseguohtuneatnamat 14](#_Toc89435114)

[2.3.4 Mearkun 14](#_Toc89435115)

[2.3.5 Čakčaguohtuneatnamat 14](#_Toc89435116)

[2.3.6 Ragateatnamat 14](#_Toc89435117)

[2.3.7 Skábmaguohtuneatnamat 14](#_Toc89435118)

[2.3.8 Dálveguohtuneatnamat 14](#_Toc89435119)

[2.3.9 Orohaga johtin- ja johtalangeainnut 14](#_Toc89435120)

[2.3.10 Guovllut gosa bohccuid čohkke 15](#_Toc89435121)

[2.4 Mohtorjohtolat 15](#_Toc89435122)

[3. Diehtojuohkin orohaga buvttadeami, boazologu, dálkkádaga j.d. birra. 15](#_Toc89435123)

[3.1 Alimus boazolohku, orohaga boazologu ja buvttadeami rievddadeapmi 15](#_Toc89435124)

[3.2 Njuovvan ja biergobuvttadeapmi 16](#_Toc89435125)

[3.3 Orohaga barggolašvuohta ja árvoháhkan. 16](#_Toc89435126)

[3.4 Orohaga bivdu, sállašat ja guollebivdo 16](#_Toc89435127)

[3.5 Dálkkádatrievdamiid váikkuhus guohtumii ja doaibmadilálašvuođaide 16](#_Toc89435128)

[4. Sisabahkkemat ja muosehuhttimat orohagas 16](#_Toc89435129)

[4.1 Astoáigehuksen 17](#_Toc89435130)

[4.2 Čáhcefápmu 17](#_Toc89435131)

[4.3 Bieggafápmi 17](#_Toc89435132)

[4.4 El-fápmolinnját 17](#_Toc89435133)

[4.5 Minerálaroggamat 17](#_Toc89435134)

[4.6 Ođđa eanabargamat 17](#_Toc89435135)

[4.7 Johtolat ja olgodaddaneallin 17](#_Toc89435136)

[4.8 Mátkkoštaneallin 17](#_Toc89435137)

[4.9 Mohtorjohtolat 17](#_Toc89435138)

[4.10 Suodjalus 17](#_Toc89435139)

[5. Boraspiret orohagas 18](#_Toc89435140)

[6. Suodjaluvvonguovllut orohagas 18](#_Toc89435141)

[7. Kránnjáorohagat 18](#_Toc89435142)

[8. Ulbmilat ja doaimmat orohagas 18](#_Toc89435143)

[9. Orohatplána dárkkisteapmi 18](#_Toc89435144)

[10. Sátnelistu 18](#_Toc89435145)

Ovdasánit

NIBIO - norsk institutt for bioøkonomi, lea ráhkadan dán orohatplánamálle boazoorohagaide, ovttas referánsajoavkkuin mas ledje áirasat NBR:s – norgga boazosápmelaččaid riikkasearvi, EBD – Eanadoallo- ja biebmodepartemeanta, Stáhtahálddašeaddji ja Eanandoallodirektorahta. Plána lea vuođuštuvvon Tromssa fykkamánni 2016/2019 veršuvdnii ja gárvanii guovvamánus 2022. Bargu addojuvvui NIBIO:ui 2020/2021 Boazodoallošiehtadusa čuovvoleapmin.

Orohatplána vuođđun lea boazodoalloláhka 15. geassemánnu 2007 [https://lovdata.no/dokument /NL/lov/2007-06-15-40](https://lovdata.no/dokument%20/NL/lov/2007-06-15-40), ja lea heivehuvvon báikkálaš dilálašvuođaide boazoorohagain.

Dán plána duogáš lea boazodoallolága § 62 gos čuožžu čállojuvvon ná:

*«Orohatstivra galgá ráhkadit orohatplána mas galget leat orohaga doaimmaid birra dieđut mat leat dárbbašlaččat almmolaš plánemis.»*

Dán almmolaš plána ulbmil lea oainnusindahkat ja válddahit boazodoalu báikkálaš guovllus ja daid berštumiid mat šaddet gustojeaddjin. Orohatplána bokte sáhttet almmolaš eiseváldit ja eará oasálaččat oažžut máhtolašvuođa báikkálaš guovllu boazodoalu birra, nu ahte sii ožžot buoret mearridanvuođu áimmahuššat boazodoalu beroštumiid ja ovdánanvejolašvuođaid. Orohatplána galgá oainnusindahkat boazodoalu beroštumiid, árvvuid ja servodatovddasvástádusa. Orohatplána ferte geahččat boazodoallokárttaid oktavuođas, mat gávdnojit dáppe: Kilden.

Boazoorohat lea orgániserejuvvon iežas stivrrain ja ovdaolbmuin mii lea válljejuvvon jahkásaš jahkečoahkkimiin, vrd. boazodoallolága § 49. Orohat lea priváhtarievttálaš, iešheanalaš gulaskuddanásahus. Buot áššit main boazoorohaga beroštumit sáhttet šaddat guoskkahuvvot, galget ovdandivvojuvvot orohatstivrii.

Nu ahte orohatplána galgá buoremusat áddet, de lea ráhkaduvvon listu mas ovdanbohtet ávkkálaš doahpagat mat adnojuvvojit boazodoalu hálddašeamis. Listu gávnnat don dán dokumeantta loahpas.

Orohatplána lea huksejuvvon nu ahte das leat dieđut earret eará dáid áššiid birra; boazodoalu riektevuođđu, eanansisabahkkemat boazodoalloguovlluin ja boazodoalu mieldeváikkuheapmi plánaproseassain (kapihttal 1). Plána loahppaoassi sisttisdoallá orohaga válddahusa.

1. Dábálaš oassi – álggahus

Kapihttal 1 lea earenoamážit oaivvilduvvon plánaeiseváldái dárkkalmuhttit boazodoalu riektevuođu ja guovddušta earenoamážit oktilaš ja áidalas boazoguohtunguovlluid deaŧalašvuođa.

* 1. **Boazodoalu riektevuođđu**

Sámi boazodoallorievtti vuođđun lea iešheanalaš riektevuođđu man vuođđu fas lea dološ áiggi rájis geavaheapmi ja dáhpevierru, ja lea stáhtalaš ja priváhta eatnamiid geavahanriekti, sámi boazoguohtunguovllu siskkabealde.

Boazodoalloláhka 15. geassemánnu 2007 nr. 40 regulere boazodoalu doaimmaheami. Boazodoalloláhka lea dušše oassi boazodoallorievtti vuođus, muhto definere dáid vuoigatvuođaid sisdoalu dárkileappot, ja dasto doaimmaheami regulerema ja stivrema. Dát mielddisbuktá ahte boazodoalloláhka ii ollislaččat regulere boazodoalu riektedilálašvuođa. Láhka ferte ollistuvvot vuoigatvuođaiguin mat leat háhkkojuvvon dáhpevieru, dološ áiggi rájis geavaheami, earenoamáš riektevuođu j.d. bokte. Boazodoalloláhka galgá duddjot sihkkarastit bozoguohtuneatnamiid sámi boazodoalloguovllus boazodoalu deaŧaleamos resursavuođđun. Boazodoallorievtti eaiggádiin, eará riekteguoddiin ja eiseváldiin lea ovddasvástádus sihkkarastit boazoguohtuneatnamiid, vrd. boazodoallolága § 1 nubbi lađas.

Maŋimuš jagiid riekteovdáneapmi boazodoallorievttis lea leamaš mealgat. Riektegeavat, boazodoalu rámmaeavttuid bargu ja bargu boazodoallolága rádjai , čájeha ahte boazodoallu lea ásahan earenoamáš vuoigatvuođaid eatnamiidda maid dat lea geavahan. Boazodoallolágas leat moanat mearrádusa mat deattuhit ahte galgá vuhtiiváldit vuoigatvuođaid mat leat ásahuvvon earenoamáš riektevuođu vuođul, vrd. Boazodoallolága § 3.

Vuođđolága <https://lovdata.no/dokument/NL/lov/1814-05-17?q=grunnloven>, § 108 geatnegáhttá sihke suohkanlaš, guovllulaš ja stáhtalaš eiseváldiid dahkat sámi kultuvrra, ealáhusadoaimmaheami ja servodateallima vuhtiiváldima fáddán earenoamáš gieđahallamii ja árvvoštallamii servodatplánemis dábálaččat, ja eananplánemis earenoamážit. Dát guoská buot gielddaide ja guovlluide gos sámi boazodoallu doaimmahuvvo.

Almmolašvuođa ja boazodoalu gaskavuođain leat riikkaidgaskasaš šiehtadusat, maidda Norga lea julggaštan ovttaoaivilvuođa, deaŧalaččat. Šiehtadusat bidjet rájáid dasa maid láhkaaddi ja hálddašeaddjit sáhttet dahkat sámi boazodoalu ektui, muhto divvojuvvojit maid gáibádusat eiseváldiide áimmahuššat boazodoalu deaŧalaš vuođđun sámi kultuvrii ja servodateallimii.

Dát geatnegasvuođat eai čuovo dušše vuođđolágas, muhto maiddáid riikkaidgaskasaš geatnegasvuođain, dego ILO-konvenšuvdna nr. 169 álgoálbmogiid ja čearddalaš álbmogiid hárrái iešmearrideaddji riikkain: <https://www.regjeringen.no/globalassets/upload/aid/temadokumenter/sami/sami_grunnlag_ilo_norsk_070507.pdf> ja ON-konvenšuvdna siviila ja politihkalaš vuoigatvuođaid hárrái 1996 (ICCPR) <https://www.fn.no/om-fn/avtaler/menneskerettigheter/konvensjon-om-sivile-og-politiske-rettigheter> . Maŋit šiehtadus lea ovttastahttojuvvon norgga lágain olmmošvuoigatvuođalága 1999 bokte, <https://lovdata.no/dokument/NL/lov/1999-05-21-30?q=menneskerettighetsloven>.

Olmmošvuoigatvuođalága § 3:s čuovvu, ahte ON-konvenšuvnnas siviila ja politihkalaš vuoigatvuođaid hárrái 1996 (ICCPR) lea árvu ovddabeale eará láhkaaddima. Dás lea mearkkašupmi buot hálddašeapmái mii guoská boazodollui, ja dat bidjá maid rámmaid dasa man ollu sisabahkkemiid ovttaskas badjeolmmoš sáhttá gierdat ovdal go dát sisabahkken rihkku artihkkal 27. Eurohpa olmmošvuoigatvuođakonvenšuvnna vuosttaš lassibeavdegirjji artihkkal 1 (EMK P1-1), <https://lovdata.no/dokument/NL/lov/1999-05-21-30/KAPITTEL_2#KAPITTEL_2>, suddje maid boazodoalu guohtunrievtti. Plána-ja huksenláhka sisttisdoallá maid geatnegasvuođaid mat čuvvot bajábealde namuhuvvon konvenšuvnnain, <https://lovdata.no/dokument/NL/lov/2008-06-27-71?q=plan%20og%20bygningsloven>. Dát ferte vuhtiiváldojuvvot plána- ja huksenlága doaimmahettiin, vrd. [§ 3-1](file:///C%3A%5CUsers%5CBruker%5CDownloads%5C%C2%A7%203-1), njeallját lađas. Eambbo dieđut dán birra gávdnojit «Sámedikki plánveahkis»:

<https://sametinget.no/_f/p1/icbedd20e-c307-4d3a-b30e-43a72d69c0c4/sametinget_planveileder-2021.pdf> .

Boazodoallu gávdno 40 %:s Norgga eananviidodagas ja láhkaaddin ja eisseváldedoaimmaheapmi mii guoská eananhálddašeapmái lea dan dihtii earenoamáš deaŧalaš ealáhussii. Lágaid maid earenoamážit sáhttá namuhit lea plána- ja huksenláhka, luondduvalljodatláhka, elliidčálgoláhka, minerálaláhka, eananláhka, energiijaláhka ja kulturmuitoláhka j. d. Dasa lassin sáhttet ieš guđet lágan dilálašvuođat mat gusket stáhtii eananeaiggádin ja Finnmárkkuopmodahkii gessot ovdan. Stáhtaeanan gávdno maid muđui riikkas, ja dáid eatnamiid hálddašeamis lea stuorra mearkkašupmi boazodollui dáid áigeguovdilis guovlluin. Meahccelágas eai leat konkrehtalaš mearrádusat boazodoalu vuoigatvuođaid birra, muhto sierra mearrádusa vuođul sáhttá boazodoalloealáhusas leat ovddastus meahccestivrras, vrd. § 3 guđát lađas.

**1.2 Boazodoallu ja bággolonisteapmi**

Boazodoallovuoigatvuođaide sisabahkkemiid oktavuođas gos orohat ja doaibmaálggaheaddji eaba soabat priváhtarievttálaššiehtadusa bokte, galgá orohahkii máksojuvvot buhtadus dábálaš lonistanrievttálaš šiehtadusa vuođđonjuolggadusaid mielde vrd. boazodoallolága § 4. Orohaga oktavuođas galgá juohke sisabahkken árvvoštallojuvvot konkrehtalaččat vai oaidná luvve go sisabahkken buhtadusa.

**1.3 Boazodoallu ja luondduvalljodatláhka**

Ulbmil luondduvalljodatlágain lea buoridit norgga luonddu hálddašeami guoddinana geavaheami ja suodjaleami bokte, maiddái sámi kultuvrra vuođđun, vrd. [§ 1](https://lovdata.no/dokument/NL/lov/2009-06-19-100/KAPITTEL_1#§1).

Láhka mearrida mearráduseiseváldiide earenoamáš geatnegasvuođa go lea vihkkedallamin doaimmaid vuhtiiváldit sámi luondduvuođu deastta, vrd. [§ 14](https://lovdata.no/dokument/NL/lov/2009-06-19-100/KAPITTEL_2#§14).

Lága  [§§ 8](https://lovdata.no/dokument/NL/lov/2009-06-19-100/KAPITTEL_2#§8) ja [16](https://lovdata.no/dokument/NL/lov/2009-06-19-100/KAPITTEL_3#§16) čuvvot maid ON-konvenšuvdna biologalaš máŋggabealatvuođa hárrái (liŋka <https://www.fn.no/om-fn/avtaler/miljoe-og-klima/konvensjon-om-biologisk-mangfold> ), gos eiseváldiide mearriduvvo earenoamáš geatnegasvuohta deattuhit árbevirolaš máhtolašvuođa. Dát sáhttá ovdamearkka dihtii leat máhtolašvuohta ieš guđat lágan vugiid birra mo geavahit ja hálddašait luonddu.

**1.4 Plána- ja huksenláhka ja boazodoallu**

Plána- ja huksenláhka(dásmaŋŋil phl.) lea guovddášláhka boazoguohtunguovlluid eananhálddašeami oktavuođas, ja guovddáš váikkuhangaskaoapmi sihkkarastit boazoguohtunguovlluid. Láhka divvu gáibádusa boazodoalu iešseaguheapmái, ja dat galgá *«sihkkarastit sámi kultuvrra, ealáhusdoaimmaheami ja servodat eallima luondduvuođu*.», phl. § 3-1 c.

Departemeanttat leat olggosaddán temaveahki Boazodallu ja plána- ja huksenláhka (M 7058 B). Dát leat ávkkálaš dieđut ja lea gávdnamis Ráđđehusa neahttasiidduin ja sáhtat čuovvut liŋkka: <https://www.regjeringen.no/no/dokumenter/reindrift-og-plan-og-bygningsloven/id2846344/>.

Sámediggi lea maid olggosaddán Sámedikki plánveahki mii lea rehkenastojuvvon plánaeiseváldiide: <https://sametinget.no/areal-klima-og-miljo/nyttige-ressurser/sametingets-planveileder-dokument/>.

Lea ráhkaduvvon sierra veahkkečálus mii lea rehkenastojuvvon boazoorohagaide go leat bargamin eananáššiiguin. Dat válddaha sisdoalu ja áššemannodaga ieš guđet lágan plánaproseassain, go orohagat galget váldojuvvot mielde bargui ja mat leat deaŧalaš dieđut maid orohagat galget ovdanbuktit plánaeiseváldiide. (<https://nibio.brage.unit.no/nibio-xmlui/handle/11250/2977358>).

**1.5 Boazodoallu ja váikkuhusčielggadeamit**

Areálaplánaid mearrideapmi ja doaimmaid álggaheapmi orohagaid siste fertejit leat vuođđuduvvon dohkálaš čielggademiid ala das makkár váikkuhusaid dat dagahit boazodollui ja vuhtii váldit guohtuneanandárbbu mii boazodoalus lea. Gustojeaddji mearrádusaid váikkuhusčielggademiid birra galgá čuovvot.

Veahkkečállosis «Boazodoallu ja plána- ja huksenláhka» maid departemeanta lea olggosaddán lea dievasmahtti válddahus gáibádusain ja metodihkas mat gusket boazodollui ja váikkuhusčielggademiide. Plánaeiseváldi ávžžuhuvvo geavahit dán veahkkečállosa. Veahkkečálus gávdno dán liŋkkas: <https://www.regjeringen.no/contentassets/f8e9d1cbb38e496c9a79d99ea9c99220/m-0758-b_reindrift-og-plan-og-bygningsloven.pdf>

Bagadus mo boazoorohagat galget láhttet áššiiguin gos ráhkaduvvojit váikkuhusčielggadeamit lea válddahuvvon dán čállosis; Bagadus boazoorohagaid barggu birra go barget areáláššiguin (<https://nibio.brage.unit.no/nibio-xmlui/handle/11250/2977358>).

**1.6 Bohcco dárbbut ja eanansisabahkkemat**

Danin go boazu lea olgun birra jagi, ja lea sorjavaš buot lágan jahkodatguohtumiin, de lea boazodoallu areálsorjavaš ealáhus. Boazu vázzá ollu ja bohcco dárbbut rievddadit jagiáigodagaid mielde. Guohtundilálašvuođain, dálkkádagas, báktevuođus, topografiijas, olámuddosaš guohtunšattuin, sisabahkkemiin ja olmmošlaš aktivitehtas lea stuorra mearkkašupmi bohcco lundui ja maid eanadaga ja eatnama geavaheapmi guohtuneatnamin. Doaibmamálle ja guohtungeavaheapmi lea dan dihtii dynámalaš ja sáhttá rievddadit jagis jahkái, sorjavaš buot áššiin mat dáhpáhuvvet. Ovdamearkka dihtii sáhttá giđđajohtin maŋŋonit muohtadilálašvuođaid geažil, báhkka geassi sáhttá dagahit ahte boazu bálgá allagasain, muhtun čavččaid go lea ollu guoppar vistet ealut ollu ja bieđganit jna. Dan dihtii lea deaŧalaš ahte leat ieš guđet lágan guohtunguovllut mat duhtadit bohcco dárbbuid.

Buot ieš guđet lágan eananšlájain lea mearkkašupmi bohccui ja danin dárbbaša boazodoallu oktilis guohtunguovlluid, ja earenoamážit nu ahte sáhttá áimmahuššat dávggasvuođa sáhttit geavahit guohtuneatnamiid buoremusat álelassii.

Smávva sisabahkkemiid ollislaš váikkuhus ja muosehuhtti aktivitehtat ieš guđet sajiin orohagas sáhttet leat stuorát go dat maid juohke áidna sisabahkkema supmi galggašii čájehit. Dat boahtá das go guohtuneatnamt ja johtalan- johtingeainnut leat hilui hálui juhkkojuvvon, mii ii sáhte ovttastahttojuvvot bohcco dárbbuin oktilaš guohtuneatnamiidda. Ollu sisabahkkamat siskkabealde ovtta orohaga gávcci jahkodatguohtuma sáhttá dagahit negatiiva bohtosiid oba dollui. Dan dihtii lea dárbbašlaš árvvoštallat orohaga plánaid ja doaimmaid čohkkejuvvon váikkuhusaid. Dat mearkkaša ahte ferte vuhtiiváldit ollislaš váikkuhusaid ja ii ge árvvoštallat doaimmaid ovttaid mielde.

Sisabahkkemat ja muosehuhttimat boazoorohagain leat mealgat lassánan maŋimuš logijagiid. Sisabahkkemiid ja muosehuhtti aktivitehtaid njuolggo váikkuhusat sáhttet leat bissovaččat massojuvvon guohtuneatnamat, ja maid hehttehusat johtalan- ja johtingeainnuide. Eahpenjulges váikkuhusat sáhttet leat geahpeduvvon guohtuneanangeavheapmi muhtun sajiin mii sáhttá mieldisbuktit badjelmeare guođoheami eará guovlluin, eanet barggu badjeolbmui ja streassa bohccui.

Dát sáhttá váikkuhit bohcco dilálašvuhtii ja njuovvandeddui ja nu maiddái buvttadeapmái, ja mielddisbuktit ekonomalš vahágiid badjeolbmui. Bihttáide juohkit guohtuneátnamiid lea okta duođaleamos áitta otnáš boazodollui.

**1.7 Boazodoallu ja dálkkádatrievdamat**

Dálkkádathástalusat bohtet vel lassin viiddis sisabahkkemiidda ja muosehuhttimiidda, mat bohtet lassánit boahttevuođas. Berre deattuhuvvot ahte álbmotrievtti mielde berrejit eiseváldit nannet boazoguohtuneatnamiid suddjema, danin go čohkkejuvvon váikkuhusaid gierdanrádjá dál jo hástaluvvo.

Maŋimuš čuohte jagiid lea dálkkádat Norggas ollu rievdan. Dálkkádat lea lieggasat ja njuoskasat, šaddoáigodat lea guhkkon. Giđđa boahtá árat go árra 1980-logus, earenoamážit vuomis. Geasit liegganit ja šaddobuvttadeapmi lassána. Dát lea mielddisbuktán ahte ordarádjá lea gorgŋon, ja maid eanansavvomat ja vuovdiluvvamat dasttán ordarájá bajábealde.

Jagi 2100 guvlui sáhttit mii rehkenastit ahte dálkkádatrievdamat mielddisbuktet stuorra hástalusaid boazodollui. Hástalusat gustojit oaiveáššálaččat temperatuvra goargŋumii (muhto eará áššit modifiserejit dan). Gorgŋon temperatuvrrat geasset, čakčat ja giđđat mielddisbuktet:

* Eanansavvomiid ja vuovdiluvvamiid rabas guolbaniin ja maid ordarájá goarŋuma mii mielddisbuktá ahte geasseguohtun- ja dálveguohtuneatnamat vumiin geahpánit.
* Guhkit šaddoáigodaga ja seammás hoigása dálve- ja bievlaguohtunguovlluid gaskasaš dássedeaddu.
* Šaddodatšlájaid ja dáid ealli ávdnasiid hivvodat rievdamiid.
* Alit temperatuvrraid bievlaáigodagas ja bivvalat dálvviid mat sáhttet mielddisbuktit bohccuide eambbo noađi. Sihke eambbo divrriid mat odne jo dagahit bohccuide dearvvasvuođalaš hástalusaid, ja ođđa vahágahtti divrriid.

Alit dálvetemperatuvrrat bohtet váikkuhit sihke olámuddosaš guhtunvejolašvuođaid ja bohccuid ja badjeolbmuid goastanvejolašvuođaid. Dát váikkuhusat bohtet leat ieš guđet láganat ieš guđet guovlluin.

* Nannán guovlluin bohtet šaddat eambbo eahpesihkkaris dálvvit, vuosttažettiin go lea jáhkehahtti ahte dávjjit bohtet jiekŋun/suddan birrajođut ja maid maŋŋil «lohkkašuvvet» guohtumat.
* Riddolahka guovllut bohtet šaddat buoret dálveguohtumin danin go gaskatemperatuvra eanas dálvvi boahtá leat badjel nulla ceahki ja jieŋat ja muohta boahtá suddat johtileappot.
* Bivvalat ja bissomeahttun dálvvit sáhttet mielddisbuktit váttisvuođaid johtit ealuiguin rastá jekkiid, jogaid ja jávriid main leat heajos jieŋat. Dasa lassin sáhttá goastan dákkár dilálašvuođain leat váttis, sihke muohtaskohteriin ja bievlavuojániiguin. Dát sáhttá váddudit ealuid árbevirolaš áigodatjohtimiid.

Áigeguovdilis liŋkkat eambbo dieđuide:

<https://norceresearch.brage.unit.no/norceresearch-xmlui/bitstream/handle/11250/2659191/Norut_rapport_6-2017.pdf?sequence=1&isAllowed=y>

* <https://www.cicero.oslo.no/no/reinsdyr-og-klima?_cldee=dG9uamUuYnVvQG1pbGpvZGlyLm5v&recipientid=contact-d1db8f934cb4e811a87f000d3a27409a-0d53d589bd5e47b496931a7b7e6eab35&esid=4eb7be5b-2034-e911-a960-000d3a38a57d>
* <https://framsenteret.no/arkiv/hvilke-konsekvenser-faar-klimaendringene-for-reindrifta-5996259-146437/>

**1.8 Boazodoallu – norgga luonddu, sámi giela ja kultuvrra deaŧalaš hálddašeaddji**

Boazodoallu lea norgga luonddu deaŧalaš hálddašeaddji. Das lea stuorra mearkkašupmi báikkálaš oktavuođas ja guovllu barggaheami oktavuođas. Boazodoallu lea deaŧalaš oassi sámi kultuvrra ja giela vuođus. Dat lea jierpmálaš resursageavaheapmi marginála duottar- ja meahcceguovlluin. Go boazu guohtu olgun birra jagiid ja bisuha šaddodaga vuollin, de lea boazodoalus mearkkašupmi bisuhit rabas eanadaga ja biologalaš máŋggabealatvuođa. Dat duddjo ealáhuslaš máŋggabealatvuođa ja biebmobuvttada dakkár bierggu mii lea dearvvaslaččamus biergu maid sáhtat borrat. Boazodoallu ealáhussan, kultuvran ja eallinvuohkin lea áidnalunddot ja ánssáša dan dihtii positiivvalaš fuomášumi ja guovdduštit doaimmaid mat dahket ahte ealáhus sáhttá sihkkarastojuvvot, ovdánahttojuvvot ja nannejuvvot.

**1.9 Gulahallan ja mieldeváikkuheapmi**

Plána- ja huksenlága vuođul lea gielddain earenoamáš ovddasvástádus sihkkarastit aktiivvalaš mieldaváikkuheami joavkkuin mat dárbbašit earenoamáš láhčima, omd. badjeolbmuin. Gielda ferte earenoamážit árvvoštallat gáibida go ovttaskas plánaproseassa earenoamáš láhčima boazodoalu ektui.

Nu ahte boazodoallu galgá sáhttit áimmahuššat iežas beroštumiid suohkanlaš plánema oktavuođas, de lea earenoamáš deaŧalaš ahte buot áššit gos boazoorohagain leat beroštumit, árrat jo plánaproseassas ovdandivvojuvvojit orohagaide. Oassin rabas ja govda olámuddosaš mieldaváikkuheamis, vrd. plána- ja huksenlága § 5-1, ferte boazodoalus leat vejolašvuohta buktit cealkámuša dalle jo go suohkanlaš plánastrategiija sáddejuvvo gulaskuddamii. Nu ahte olles sámi álbmogis galgá leat vejolašvuohta mieldeváikkuhit, de berre árvvoštallat jorgalit áššebáhpáriid sámegillii. Sihkkarastit buori ja politihkalaš čánastumi plánaprosessii, de galgá plánaprogramma oainnusindahkat makkár mieldeváikkuhanproseassaid plánaproseassa ráhkkanahttá, vrd. plána– ja huksenlága § 11-13.

Muhtun áigodagaid jagis lea boazodoalus hirbmat ollu bargu. Boazobargu vuoruhuvvo vuosttašin bohccuid buorredilálašvuođa geažil. Dieđut orohaga doaimmaheami birra ja makkár áigodagaid lea ollu bargu orohagas, gávdnojit 2. kápihttalis.

Dávjá sáhttá leat dárbu guhkidit gulaskuddanáigodaga plána- ja areáláššiin. Orohat sáhttá maid bivdit maŋidit gulaskuddanáigemeari. Sivvan dasa sáhttá leat ahte orohaga badjeolbmuin dán áigodagas lea leamaš ollu bargu ja eai ge leat astan gieđahallat dán áigeguovdilis ášši. Sáhttá maid dáhpáhuvvat nu ahte eallu ja badjeolbmot leat eará gielddas go dan gielddas gosa gulaskuddanáigi gullá. Ovtta orohaga- ja siidda doaibmaplánat sáhttet fatnat máŋga gieldda ja fylkka badjel.

Gielddat berrejit sáddet gohččuma čoahkkimiidda ja gulaskuddanreivviid buori áiggis nu ahte orohaga áirasat sáhttet árvvoštallat cealkámušaid vuđolaččat. Sii fertejit maid árvvoštallat áigemuttuid dárkilit boazodoallojagi ektui, nu ahte orohat sáhttá oassálastit plánaprosessii.

Orohaga badjeolbmot plánejit oaiveášálaččat boazodoalu eanadaga, biekka ja dálkedilálašvuođaid ektui. Sáhttá leat hástalus dušše geahččat boazodoalu eatnamiid kártta bokte, danin lea ge sávahahtti gehččat ja diđoštit eatnamiid. Boazodollui livččii dákkár plánaproseassa leamaš eambbo vuođuštuvvon iežas eavttuid ala. Plánaproseassaid orgániseren ferte heivehuvvot ja láhččojuvvot buorebut orohahkii. Orohat sávvá ovddemus ahte plánaeiseváldi riŋge njuolga orohatstivrra jođeheaddjái, nubbijođiheaddjái dahje gulahallanolbmui árramuttus go guovddáš plánaprográmmaáigodagat ja gulaskuddamat álggahuvvojit.

Orohat čujuha fáddágihpagii «Sisabahkkemat boazoguohtuneatnamiidda» ja bivdá plánaeiseváldi geavahit dán. Gihpu gávdno dáppe: <http://www.nina.no/archive/nina/PppBasePdf/temahefte/26%20.pdf>

Sámi beroštumit galget konsulterejuvvot áššiin mat gusket sidjiide ja konsultašuvnnat stáhta, man departemeanttat leat ovddastan ja Sámedikki gaskka leat praktiserejuvvon jo ollu jagiid. Sámelága divvumiin konsultašuvnnaid birra mii bođii fápmui 1. suoidnemánnu 2021 formaliserejuvvojedje sullasaš ortnegat fylkkagielddaid ja gielddaid várás. Konsultašuvnnat galget sihkkarastit ahte sámi beroštumit árrat bohtet mielde proseassaide, ja ahte dain lea duohta vejolašvuohta váikkuhit mearrádusaid. Ulbmil konsultašuvnnaiguin lea juksat ovttoaivilvuođa árvaluvvon doaimmaid birra.

Gielda- ja guovlodpartemeanta lea ráhkadan plánaveahki gielddaide ja fylkkegielddaide. Plánaveahkki rávve ja evttoha mo galgá kosultašuvnnageatnegasvuohta áddejuvvot, ja mo geatnegasvuohta galgá ollašuhttojuvvot. Addojuvvo maid visogovva das makkár doaimmaid konsultašuvdnageatnegasvuohta sisttisdoallá ja mat leat spiehkastagat. Plánaveahkki válddaha maid ieš guđet lágan mieldeváikkuhan ortnegiid, ja mo dát sáhttet duddjot ollašuhttit konsultašuvdnageatnegasvuođa, vissis heivehemiid bokte.
Plánaveahkki gávdno dáppe: [veileder-for-kommuner-og-fylkeskommuner-om-konsultasjoner-med-samiske-interesser.pdf (regjeringen.no)](https://www.regjeringen.no/contentassets/e61425c39d6c46eabf448d1d2ebb71d2/veileder-for-kommuner-og-fylkeskommuner-om-konsultasjoner-med-samiske-interesser.pdf)

Hálddašanlága njuolggadusat áššegieđahallama birra ja bealálašsorran (dieđut ášši birra, dieđiheapmi, váidinriekta jd.) gustojit dábálaš vuogi mielde áššiin mat guoskkahit sámi beroštumiid. Konsultašuvnnat leat danin deavddan ja ii ge juoga mii buhtada eará dábálaš demokráhtalaš mearridanproseassaid. Sámediggi lea maid olggosaddán plánaveahki mii maid máinnaša konsultašuvdnarievtti. Plánaveahkki gávdno sihke sámegiel ja dárogiel veršuvdnan.

Liŋka sámegiel veršuvdnii: <https://sametinget.no/_f/p1/i6b3e7f06-18aa-4b05-8164-64a9e39b2db6/sametinget_planveileder-2021_nord-samisk.pdf>

Liŋka dárogiel veršuvdnii: <https://sametinget.no/_f/p1/icbedd20e-c307-4d3a-b30e-43a72d69c0c4/sametinget_planveileder-2021.pdf>

Algoálbmogiid riekti aktiivvalaččat mieldeváikkuhit sámi áššiide, dása gullá maid konsultašuvdna, boahtá čielgasit ovdan ILO-konvenšuvnnas nr. 169 álgoálbmogiid ja čearddalaš álbmogiid hárrái iešmearrideaddji riikkain.

2. Boazoorohagaid válddaheapmi

**2.1 Hálddahuslaš dilálašvuođat ja orgániseren**

Boazodoallolága § 43 válddaha ahte: «Juohke orohagas galgá leat orohatstivra man orohaga jienastanvuoigatvuođalaččat válljejit iežaset gaskkas nuppi ja goalmmát lađđasiid mearrádusaid mielde.»

Boazodoallolága § 44 válddaha ahte: «Orohatstivra ovddasta orohaga boazodoalloberoštumiid. Orohatstivrra doaibma lea fuolahit orohaga boazoguohtumiid lágaid ja doaibmanjuolggadusaid mielde.

Orohatstivra sáhttá earret eará dahkat soahpamuša, áššáskuhttit ja áššáskuhttojuvvot orohaga boazodolliid namas orohaga oktasaš áššiin. Dat guoská maid eanangáhttenáššiide vaikko dat eai guoskkaše ge buot boazodolliide. Dat almmotge ii hehtte ovttaskas siiddaid dahje boazoeaiggádiid fuolaheamis iežaset erenoamáš beroštumiid.»

Boazodoallolága § 45 válddaha ahte: «Orohatstivra sáhttá dihto áššiin addit stivrajođiheaddjái ovttas stivračálliin dahje ovttas eará stivralahtuin fápmudusa doaibmat stivrra ovddas».

**2.1.1 Sajádat, guohtunáiggit jd.**

Boazodoallolága § 5 ja § 6 mielde galgá sámi boazodoalloguovlu juhkkojuvvot boazodoalloguovlluide ja boazoorohagaide. Láhkavuođđu dahkat dákkár juohkima lea Eanadoalu- ja biebmodepartemeanttas (guovlluráját) ja Boazodoallostivrras (orohatráját).

Oppalašgovva orohaga eanangeavaheamis birra doaibmajagi (eanangeavahankárta), gávdno NIBIO ruovttusiidduin: <https://kilden.nibio.no>. Eanet dieđuid orohaga birra gávnnat boazodoalu resursarehketdoalus. Daid gávnnat dáppe: <https://www.landbruksdirektoratet.no/nb/statistikk-og-utviklingstrekk/reindrift>

**2.1.2 Orohaga hálddašeapmi**

Orohatstivvras, mii hálddaša orohaga, leat mielde:

Orohaga gulahallanolmmoš plánaáigodagas lea:

Orohatstivrra čujuhas lea:

Buot jearaldagat divvojuvvojit orohaga gulahallanolbmui, mii de doalvu ášši viidáseabbot orohatstivrii.

**2.1.3 Orohaga organiseren**

Buot orohaga siidaoasseeaiggádiid gávnnat don dás:

|  |  |
| --- | --- |
| **Namma** | **Telefuvdna, e-boasta** |
|  |  |
|  |  |
|  |  |
|  |  |
|  |  |
|  |  |

**2.1.4 Eanemus barggut orohagas**

Muhtun áigodagaid go leat eanemus barggut, de lea boazoorohaga lahtuin unnán áigi lohkat áššebáhpáriid, vástidit jearaldagaid, dahkat árvalusaid gulaskuddamiidda ja boahtit čoahkkimiidda. Ávžžuhuvvo garrasit heivehit gulaskuddanáigemeriid, čoahkkimiid ja jearaldagaid nu ahte dat eai bidjojuvvo dalle go orohagas leat eanemus barggut.

**2.2 Gárddit, áiddit, barttat ja rusttegat**

Boazodoallolága § 21 olis lea riekti cegget dárbbašlaš barttaid ja gámmiid meahccái. Dasto lea riekti cegget gárddiid ja áiddiid, njuovvanrusttegiid ja šaldiid ja eará rusttegiid mat dárbbašuvvojit boazodoalus, vrd. boazodoallolága § 24.

**2.2.1 Mearkun- rátkka- ja njuovvangárddit**

**2.2.2 Áiddit**

**2.2.3 Guođoheddjiid barttat**

**2.2.4 Plánejuvvon gárddit, áiddit, barttat ja rusttgat**

**2.3 Orohaga guohtun- ja doaimmahandilálašvuođat**

Vuoigatvuohta doaimmahit boazodoalu sisttisdoallá vuoigatvuođa dárbbašlaš jahkodatguohtumiidda, namalasii giđđa-, geasse-, čakča- ja dálveguohtumiidda, dás maiddái johtingeainnuide, guotteteatnamiidda ja ragatbáikkiide, vrd. boazodoallolaga § 20.

Boazodoalu eanangeavahankárttat mat gávdnojit NIBIO ruovttusiidduin [**https://kilden.nibio.no**](https://kilden.nibio.no) addet vejolašvuođa válljet fáddákárttaid mat leat relevánttat gevaheaddjái ja mat čájehit geavahandisponeremiid. Eanangeavahankárttat leat govvideapmin dasa mo boazodoallu oaiveáššálaččat ja dábálaččat geavaha guovlluid. Kárttat eai čana juridihkalaččat, muhto addet earenaomáš ávkkálaš dieđuid eanangeavaheami birra, birra jagi. Jus áiggot oažžut bienalaš dieđuid ovtta guovllu vissis geavaheami birra, de váldde oktavuođa orohaga gulahallanolbmuin. Ferte eaktudit ahte guohtungeavaheapmi ja doaibmamálle buot guohtunguovlluin sáhttá rievddadit jagis jahkái dálkkádaga ja guohtundilálašvuođaid geažil. Dát mielddisbukta stuorát dárbbu geabbilit geavahit guohtunguovlluid.

**2.3.1 Giđđadálve-/giđđaguohtuneatnamat**

**2.3.2 Guotteteatnamat**

**2.3.3 Geasseguohtuneatnamat**

**2.3.4 Mearkun**

**2.3.5 Čakčaguohtuneatnamat**

**2.3.6 Ragateatnamat**

**2.3.7 Skábmaguohtuneatnamat**

**2.3.8 Dálveguohtuneatnamat**

**2.3.9 Orohaga johtin- ja johtalangeainnut**

Johtin- ja johtalangeainnut gártet váibmosuotnan orohagas ja leat mearrideaddjin johtaleapmái ieš guđet guohtuneatnamiid gaskka. Buot johtingeainnut ja johtalangeainnut leat merkejuvvon boazodoallokártii. Johtingeainnut leat earenoamážit suddjejuvvon boazodoallolágas § 22 gos čuožžu ahte:

*§ 22 Johtingeainnut: Boazodolliin lea lohpi friddja ja hehttekeahttá vuodjelit ja sirdit bohccuid dain osiin boazodoalloguovllus gos boazu lobálaččat oažžu leat ja lohpi johtit bohccuiguin árbevirolaš johtingeainnuid mielde. Johtingeaidnun oaivvilduvvojit maiddái bissovaš sisa- ja olggoslástensajit boazofievrredeami várás.*

*Boazodoalu johtingeainnut eai galgga giddejuvvot, muhto Gonagas sáhttá addit lobi nuppástuhttit johtingeainnu ja rahpat ođđa johtingeainnuid go vuoiggalaš beroštumiid geažil nu berre dahkkot.Vahát mii šattaš nuppástuhttima geažil dahje ođđa johtingeainnu rahpama geažil, galgá buhttejuvvot árvvošteami olis man eananjuohkindiggi jođiha, jus muđui ii soabaduvvo. Gonagas sáhttá mearridit ahte maiddái ođđa johtingeainnu dárkilet mearrideapmi galgá biddjot árvvošteami háldui.*

Bohccuid johtaleamit johtalangeaidnoráiggiid leat hearkkit olgguldas váikkuhemiid geažil. Lea deaŧalaš ahte dát johtalangeainnut eai giddejovvo. Huksendoaimmat mat leat ceggejuvvon johtalangeainnud ala ja gurrii sáhttet duddjot caggiváikkuhusa ja boatkut baozoguohtuneatnama nu ahte eatnamat mat leat ávdin ja eai leat musehuhttoojuvvon eai sáhte geavhuvvot.

Earenoamážit doibmet skurče ávžžit bohtalčeabehin bohccuide mat johtalit vulos bajás ávžžiid. Dát ávžžit leat dávjá áidna suohppáš guohtuneatnamiid gaskka ja hehttehus dákkár guovllus boahtá váikkuhit bohccuid johtalanvejolašvuođaid.

Orohagat muosáhit ahte šaddet unnánat ja unnánat johtin- ja johtalangeainnut sisabahkkemiid geažil, ja dát mieldisbuktet negatiivvalaš váikkuhusaid boazodollui. Johtin- ja johtalangeainnut berrejit danin regulerejuvvot plána- ja huksenlága bokte earenoamášguovlun/vuhtiiváldinguovlun boazodollui sihke plánakárttain ja plánamearrádusain.

**2.3.10 Guovllut gosa bohccuid čohkke**

Guovllut gosa bohccuid čohkke leat dakkár guovllut main leat kvalitehtat (buorre guohtun, várddus, oazit, jd.) gos boazu muhtun áiggi guohtu dan botta go badjeolbmot omd. čohkkejit čorragiid/bázahasaid ovdal go eallu sirdojuvvo viidáseabbot. Muossiđis guovllut gosa bohccuid čohkke leat hui deaŧalaččat dasa ahte badjelbmot galget sáhttit čohkket ja hálddašit ealu. Eallu čohkkejuvvo dávjá guovlluide gosa bohccuid čohkke mearkun, rátkin, njuovvan dahje johttáma dihtii.

**2.4 Mohtorjohtolat**

Boazodoallolága [§ 62](https://lovdata.no/lov/2007-06-15-40/%C2%A762) mielde galgá orohatplána sisttisdoallat: «muitalit makkár dárbbašlaš fievrrut leat, maiddái guđiid meahccefievrruid orohat geavaha ja vejolaš áigeráddjejuvvon helikoptera dahje eará áibmofievrru geavaheami. Plánas galget maiddái bievlavuodjinnjuolggadusat boahtit ovdan».

3. Diehtojuohkin orohaga buvttadeami, boazologu, dálkkádaga j.d. birra.

**3.1 Alimus boazolohku, orohaga boazologu ja buvttadeami rievddadeapmi**

|  |  |  |  |  |  |
| --- | --- | --- | --- | --- | --- |
| Boazodoallojahki |  |  |  |  |  |
| Njuovvanhivvodat (tonnat) |  |  |  |  |  |
| Boazolohku 31.njukčamánnu |  |  |  |  |  |

**3.2 Njuovvan ja biergobuvttadeapmi**

**3.3 Orohaga barggolašvuohta ja árvoháhkan**

**3.4 Orohaga bivdu, sállašat ja guollebivdo**

Boazodoallolágas § 26 čuovvu ahte sámi boazodoalloguovllus mielddisbuktá boazodoallovuoigatvuohta lobálaš boazodoalu doaimmahettiin vuoigatvuođa bivdit ja guolástit stáhta almennegiin, ja dakkár stáhtaeatnamiin mat eai leat erenoamážit mihtiduvvon ja Finnmárkkuopmodagas dan orohaga siskkobealde gos boazodoallu doaimmahuvvo, seamma eavttuiguin mat leat gieldda, gili dahje báikegotti ássiin gos almennet, stahtaeanan dahje Finnmárkkuopmodaga guoskevaš eanan lea. Stáhta mihtiduvvon vuvddiin ja duoddariin boazodoalloguovllu siskkobealde galgá boazodolliid bivdin- ja guolástanvuoigatvuohta leat nu movt lea leamaš doložis.

Bivddu ja guolásteami ovddas dán paragráfa mearrádusaid vuođul ii galgga máksojuvvot láigu ii ge goartadivat.

**3.5 Dálkkádatrievdamiid váikkuhus guohtumii ja doaibmadilálašvuođaide**

4. Sisabahkkemat ja muosehuhttimat orohagas

Sisabahkkemat ja muosehuhttimat boazoorohagain leat mealgat lassánan maŋimuš logijagiid. Sisabahkkemiid ja muosehuhtti aktivitehtaid njuolggo váikkuhusat sáhttet leat bissovaččat massojuvvon guohtuneatnamat , ja maid hehttehusat johtalan- ja johtingeainnuide. Eahpenjuolggo váikkuhusat sáhttet leat geahpeduvvon guohtuneanangeavheapmi muhtun sajiin mii sáhttá mieldisbuktit badjelmeare guođoheami eará guovlluin, eanet barggu badjeolbmui ja streassa bohccui.

Dáláš eanansisabahkkemat mielddisbuktet sihke njuolggo ja eahpenjuolggo váikkuhusaid boazoorohahkii. Eahpenjuolggo eananmassimat mearkkašit ahte boazu geahpeda geavaheami ja garvá guohtuneatnamiid dihto gaskkas eanansisabahkkemiin. Sisabahkkemat ja muosehuhttimat mielddisbuktet danin ahte boazu ii geavat olámuddosaš guohtunresurssaid buoremus lági mielde. Dás lea čielga negatiivvalaš váikkuhusat boazoorohaga doaimmaheamis birra boazodoallojagi.

Čuvvovaččat leat mii válddahan ieš guđet lágan sisabahkkemiid ja muosehuhttimiid mat orohaga mielas eanemus negatiivvalaččat váikkuhit boazodollui:

**4.1 Astoáigehuksen**

**4.2 Čáhcefápmu**

**4.3 Bieggafápmi**

**4.4 El-fápmolinnját**

**4.5 Minerálaroggamat**

**4.6 Ođđa eanabargamat**

**4.7 Johtolat ja olgodaddaneallin**

**4.8 Mátkkoštaneallin**

**4.9 Mohtorjohtolat**

**4.10 Suodjalus**

5. Boraspiret orohagas

6. Suodjaluvvonguovllut orohagas

7. Kránnjáorohagat

8. Ulbmilat ja doaimmat orohagas

9. Orohatplána dárkkisteapmi

Orohatstivra molsu ja dohkkeha orohatplána juohke 4. jagi. Earenoamáš deasttaid oktavuođas sáhttá orohatplána dárkkistuvvot dávjjit.

Ovdal go orohatplána dohkkehuvvo, sáddejuvvo orohatplána gielddaide, fylkkagielddaide ja stáhtahálddašeaddjái diehtun ja vejolaš cealkámušaid oažžut plánii. Maŋŋil go orohatstivra dohkkeha plána, sáddejuvvo orohatplána guoskevaš gielddaide, fylkkagielddaide ja stáhtahálddašeaddjái, ja maid kránnjáorohagaide.

10. Sátnelistu

**Doahpagat ja meroštallamat**

**Eanangeavahankárttat**

Eanangeavahankárttat leat digitaliserejuvvon boazodoallokárttat, kárttat gokčet buot boazoorohagaid Norggas. Kárttat sisttisdollet ieš guđet lágan eanangeavahan fáttáid, dás vuolde jahkodatgohtun , johtalan- ja johtingeainnut, gárddit, áiddit ja rusttegat. Boazodoallokárttat gávdnojit NIBIO neahttasiiddus [**https://kilden.nibio.no**](https://kilden.nibio.no).

**Guohtungárdi**

Giddejuvvon, stuorát gárdi gosa eallu biddjojuvvo ja čuožžohuvvo dassášii go eallu biddjojuvvo bargangárdái.

**Geavahannjuolggadusat**

Orohaga siskkáldas plána mii earret eará galgá sisttisdoallat guođohangeavahan njuolggadusaid, boazologuid, áiddiid ja eará oktasaš rusttegiid geavaheami ja divodeamimi. Geavahannjuolggadusat leat spiehkastuvvon almmolašvuođas.

**Guotteteatnamat**

Bohccuin lea ragat čakčamánu loahpas skábmamánu gaskkamuddui, dalle čohkke sarvvis áldoealu ragahii. Dán áigodagas lea deaŧalaš ahte boazu oažžu ráfi ja vealtá muosehuhttimiid. Muosehuhttimat dán áigodagas sáhttet mielddisbuktit heajos buvttadeami ja nu maid unnon sisaboađuid. Ragat goahcá ealu lihkadeami ja dan dihtii dárbbašuvvo ovttalaš, oktilis ragatguovllu gos guohtun bistá guhkit.

**Fanasfievrrideapmi**

Borjjašlinnjá suvdima oktavuođas eará guohtuneatnamii. Bohccuid suvdin lea giđđat ja čakčat.

**Orohatrádjá**

Guovtti dahje eanet boazoorohagaid gaskasaš rádjá.

**Orohatplána**

Almmolaš plána boazodoalu birra mas oaidná dieđuid orohaga boazodoalu birra mat leat dárbbašlaččat dasa ahte boazodoalu beroštumit buoremus lági mielde áimmahuššojuvvojit almmolaš plánemis.

**Orohatstivra**

Boazoorohaga hálddahus. Galgá áimmahuššat orohaga boazodaolloberoštumiid, ja maid boazodoalloresurssaid gustojeaddji mearrádusaid mielde.

**Duodji**

Árbevirolaš sámi dáiddaduodji ja duodji.

**Vuojehangeaidnu**

Geaidnu dahje geinnodat gokko olbmot fysihkalaččat vuojehit ealu dahje eallu ieš johtala (geahča maid **Johtingeaidnu).**

**Soadjá**

Guokte áiddi bálddalagaid maid gaskka eallu vuojehuvvo gárdái.

**Meahccenjuovvanrusttet**

Gárderusttet mii adnojuvvo meahccenjuovvamiid várás ja bohccuid lástemii mat galget njuovahahkii.

**Johtingeaidnu**

Geaidnu dahje geinnodat eanadagas gokko olbmot fysihkalaččat vuojehit ealu ieš guđet lágan guohtuneatnamiid ja jahkodatguohtumiid gaskka. Bohccot sáhttet leat johtingeainnu alde máŋggaid beaivviid. Dávjá leat geavatlaš ja topográfalaš dilálašvuođat (eanadathápmi, viessohuksemat, vuovdedilálašvuođat jd.) mat dagahit ahte johtingeaidnu ii sáhte leat govddit go dat duođaid lea, ja mat dagahit ahte johtingeainnuid áimmahuššan lea earenoamáš deaŧalaš. Johtingeainnut eai galgga giddejuvvot, vrd. boazodoallolága § 22. Johtingeidnui rehkenastojuvvojit maiddái fásta lásten- ja gurrensajit gos bohccuid geasehit.

**Muosehuhttimat**

Bohccuid njuoggo ja eahpenjuolggo muosehuhttimat dahje bohccuid eallinguovllu muosehuhttimat maid olmmošlaš aktivitehta lea dagahan.

**Guođoheddjiid barta**

Barta maid ealloguođoheaddjit geavahit, ja mii lea ceggejuvvon dakkár báikái gos boazu lea guhkit áigodagaid.

**Čakčáguohtuneatnamat**

Čakčáguohtuneatnamat leat dávjá eatnamat gos boazu ahtanuššá maŋŋil divre- ja čuoikabálggadagaid ja gos eallu bieđgana vistidettiin. Čakčajohtin dáhpáhuvva eambbo lávda ja guhkit áigge go giđđajohtin.

**Geasseeatnamat**

Geasseeatnamat leat dávjá bájábealde ordarájá, gos boazu gos eallu lea guovddáš geasi ja beassá muosis guohtut, bálgat ja gos divri unnimus vejolaččat givssida bohcco oanehis gaskkaid siskkobealde. Beaivet čužžot bohccot mielalaččat jasain, ja ihkku ja gálus beivvid guohtu boazu vákkiid gos lea rásseguohtun.

**Sisabahkkemat**

Doaimmat mat gáržžidit boazodoalu. Buot muosehuhttimat mat oanidit guohtunáiggi ja guohtunkvalitehta ja lasihit bohcco energiijageavaheami, ja maid fysihkalaš eanansisabahkkemat guohtuneatnamiidda.

**Guotteteana**

Guottetáiggi čadnojuvvojit báttit álddu ja miesi gaskka. Álddut guohtot danin dávjá smávit čoran ja dávjá veaháš bieđgguid. Jus álddut baldojuvvojit miesis eret ovdal go báttit álddu ja miesi gaskka leat čadnojuvvon, de sáhttá áldu miesi guođđit ja miessi sáhttá jápmit. Muosehuhttimat guottetáiggi sáhttet váikkuhit miessedeattuide. Dat boahtá das go muosehuhttimat sáhttet váikkuhit álddu mielkebuvttdeami, ja maid ahte miesit eai oaččo njammanráfi. Guotteeana ja árra giđđaguohtun leat dat oasit giđđaguohtuneatnamiin mat guođohuvvojit áramusat ja gos oaiveoassi áldoealus guohtu guottet- ja “báddečatnanáiggi”.

**Lohkkaduvvon guohtumat**

Guohtumat mat eai leat olámuttos jieŋa ja muohttaga geažil (dálkkádatlaš dilalašvuođat).

**Bálggoseatnamat**

Go lea báhkka de lea deaŧalaš ahte bohcuin leat bálggoseatnamat olámuttos. Bálggoseatnamat sáhttet leat biekkus alášguovllut, alážat gos ii sutta buot muohta geasis, suoivvaguovllut, suhkkes vuovddit ja bávttit. Dáid guovlluin sáhttá boazu bálgat čuoikan ja báhkkan. Jus bohccos, sisabahkkemiid geažil eai leat bálggoseatnamat, sáhttá dat mieldisbuktit ahte vázzigoahtá eambbo ja sáhttá mielddisbuktit geahppuma.

**Mearkungárdi**

Gárdi gos mearkun geasset dahje čakčat dáhpáhuvvá.

**Gaskaboddosaš áidi/gárdi**

Gárdi mi ceggejuvvo go dasa lea dárbu. Dasa ii dárbbašuvvo ceggenlohpi ja dat galgá njeidojuvvot maŋŋil geavhemi. Geahča boazodoallolága § 24.

**Unnimusmearreguohtun**

Unnimusmearreguohtun lea dat jahkodatguohtun mii ráddje orohaga boazologu, ja lea várra dat deaŧaleamos vuođđu orohaga alimus boazologu mearrideami oktavuođas.

**Guovllurádjá**

Guovtti boazoorohaga gaskasaš rádjá, omd. Oarje-Finnmárkku ja Tromssa buozoguohtunguovllu gaskasaš rádjá.

**Guovlu gosa bohccuid čohkke**

Guovlu gos leat lunddolaš oazit gosa eallu čohkkejuvvo gaskaboddosaččat čohkkedettiin, ovdal johttáma, mearkuma, rátkkašeami, suvdima dahje njuovvama.

**Rámmaeavttut**

Rámmaeavttut boazodoalus leat čadnojuvvon boazodoalloguovlluid, boazoorohagaid ja siiddaid gaskasaš rájáide, ja maid geavahannjuolggadusaide, guohtunáiggiide ja boazolohkui.

**Boazoorohat**

Boazoguohtunguovlu lea juhkkojuvvon moanat boazoorohagaide (boazodoallolága § 6 mielde).

**Boazodoalloguovlu**

Stuorámus hálddašanovttadat sámi boazodoalloguovllu siste (boazodoallolága § 4 mielde).

**Boazodoallorusttet**

Boazodoalu rusttegat eai leat sahtedohko biddjojuvvon eanadahkii. Dat leat lokaliserejuvvon guovlluide gos leat álki oažžut ealu gárdái, earret eará guovllu topografiija geažil. Dasa lassin leat rusttegiid geavaheapmi mearrideaddji dasa masa eará áššit leat deaŧalaččat. Dás namuhuvvo rusttega geavaheapmi mearkumii, rátkkašemiide ja njuovvamii. Njuovvanrusttet ferte leat geainnu lahka, mearkungárdi fas ferte leat ilbmás guovllus gos lea čáhci. Muosehuhttimat dákkár guovlluin váddudit boazobarggu, juoga mii sáhttá mielddisbuktit ahte eallu ferte leat guovllus guhkit go dárbbašlaš. Dát sáhttá mielddisbuktit buvttamassimiid ja goluid lassibarggu hámis.

**Boazodoalloláhka**

Láhka boazodoalu birra 15. geassemánnu 2007 nr. 40.

**Boazodoallogeaidnu**

Geaidnu mii lea ráhkaduvvon boazodoalu atnui bohccuiguin barggadettiin, omd. boazodoallorusttegiid lusa.

**Boazomearka**

Buot bohccuin mat gullet ovtta ja seamma eaiggádii lea earenoamáš bealljemearka. Mearkkat šaddet earenoamážin go ovttastahttá ieš guđet lágan niibesániid. Juohke orohagas galget buot bohccot bealljemerkejuvvot niibesániiguin eaiggáda registrerejuvvon mearkkain. Bohccuid merken ja mearkkaid registreren lea regulerejuvvon boazodoallolága kápihttalis 5.

**Resursarehketdoallu**

Jahkásaš publikašuvdna man Eanandoallodirektoráhta olggosaddá. Resursarehketdoallu lea boazodoalu resursavuođu ja resursageavaheami ekologalaš rehketdoallu.

<https://www.landbruksdirektoratet.no/nb/nyhetsrom/aktuelle-tema/ressursregnskapet-for-reindriftsnaeringen>.

**Sámi boazodoalloguovlu**

Dat guovlu gos sámi álbmogis dološ áiggi rájis geavaheami vuođul lea vuoigatvuohta doaimmahit boazodoalu, dain osiin Finnmárkku, Tromssa, Nordlándda,Trøndelága ja Hedmárkku fylkkain gos badjeolbmot don doloža rájis leat doaimmahan boazodoalu.

**Siida**

Eanandieđalaš ja sosiálalaš namahus mii čujuha badjeolmmošjovkui mii doaimmaha osiid boazodoalus ovttas dihto eatnamiin. Geahča boazodoallolága § 51.

**Siidaoassi**

Siidaoassi lea bearaš dahje ovttaskas olmmoš gii lea oassi siiddas, ja gii doaimmaha boazodoalu ovtta olbmo jođiheami dahje náittosguimmežagaid dahje ovttasássiid oktasaš jođiheami vuolde. (reindriftslovens § 10).

**Rátkkagárdi**

Gárderusttet mii adnojuvvo bohccuid rátkimii. Sáhttá leat anus máŋgga geardde jagis.

**Áidi**

Bissovaš áidi omd. orohagaid gaskkas, mii caggá bohccuid mastamis.

**Vuojahangeaidnu**

Vuodjanlinnjá gokko eallu dábálaččat vuodjá nuriid, vuonaid ja dakkáriid rastá.

**Sierraárvoguovlu**

Sierraárvoguovluin oaivvilduvvo johtingeaidnu, johtalangeaidnu, ragateatnamat, guotteteatnamat, guovddáš bálggoseatnamat, ja maid eatnamat mat leat guovlluin gos leat mearkungárddit, rátkkagárddit ja njuovvanrusttegat. Sierraárvoguovllut leat guovllut main lea stuorra mearkkašupmi buvttadeapmái.

**Oppalašrehketdoallu**

Boazodoalloealáhusa rehketdoallu man ekonomalaš lávdegoddi lea ráhkadan. Oppalašrehketdoallu čájeha boazodoalu oppalaš ekonomalaš bohtosiid oppalaččat ja guovllulaččat.

**Johtalangeainnut**

Boazu lea sorjavaš beassat molsut guohtunguovlluid, ja maid friddja oažžut olahanvejolašvuođa beassat ieš guđet lágan guovlluide juohke jahkodatguohtunguovllus. Johtalangeainnut leat lunddolaš geinnodagat gokko boazu hehttetkeahttá ja lunddolaččat johtala, almmá olmmošlaš vuojeheami haga deaŧalaš guohtuneatnamiid gaska.

**Giđđaguohtun luovvasiidda**

Luovasguohtuneatnamat ja muđui giđđaeana, gos luovvasat guhtot guottetáiggi. Deike maid sáhttet miesseáldut boahtit maŋŋit giđđat.

**Jahkodatguohtumat**

Boazodoallu geavaha ieš guđet lágan jahkodatguohtumiid ovtta boazodoallojagi áigge. Jagiáiggit mat adnojuvvojit gohčoduvvojit dálvin, giđđadálvin, giđđan, giđđageassin, geassin, čakčan, ragahin. Juohke jagiáigodagas leat sierralágan kvalitehtat mat dahket dan earenoamáš heivvolažžan bohcco geavaheapmái dan dihto jagiáigodagas. Dat mielddisbuktá ahte boazodoallu lea sorjavaš buot jahkodatguohtumiin, ja jus jurddaša ahte buot sisabahkkemat lokaliserejuvvojit ovtta jahkodatguohtunguvlui, sáhttá dat mielddisbuktit ahte boazodoallu ii sáhte ceavzit árbevirolaš vuogi mielde daid eará jahkodatguohtumiin.

Jahkodatguohtumat lea luonddu molsašuvvamiid boađus. Omd. gáibidit buorit dálveguohtumat biebmogeafes báktevuođu ja unnán muohttaga. Guotteteatnamat gáibidit buori eanadaga ja ahte álddut olahit ja ožžot biebmorikkis rásseguohtumiid gos vuohččan suddá giđđat.